|  |  |
| --- | --- |
|  |  |
| Tilstede |  |
| Ole Ueland (fungerende styreleder) Elin Synnøve AndersenMats DanielsenOve EvertsenBjørg SandalKristen Høier MathiassenHege Skogland Mokleiv Per Einar Sæbbe (3. vara)Rune Dahl Fitjar Cecilie Claviez |  |
| Møtedato og tid | Møtested |  |  |
| 22. juni 2022Kl. 10.00-12.00 | Arkivenes hus, møterom: Resistensen (første etasje)  | ­­­­­­­­­­­­­ |  |
|  |  |  |  |
|  |  |  | ­­­­­­­­­­­­­­­­­­­­­­ |

Styremøte Universitetsfondet 22. juni 2022

Sak 11 – 2022 **Godkjenning av protokoller fra styrets møter, 16. februar 2022 og 22. februar 2022**

Vedtak:

Protokollene fra styremøtene 16. februar 2022 og 22. februar 2022 godkjennes.

Sak 12 – 2022 **Status angående forvaltning av kapitalen i Universitetsfondet**

Steinar Rosnes Jakobsen, SR Fondsforvaltning, orienterte om status i forvaltningen av fondets midler per 22. juni 2022.

Vedtak:

Styret tar statusrapport for 2021 om forvaltningen av kapitalen som Universitetsfondet disponerer til orientering.

Sak 13 – 2022 **Orienteringer fra daglig leder**

Daglig leder orienterte om (1) oppstart i rollen, (2) planlagte møter med eierne og samarbeidspartnere, og (3) aktiviteter frem mot neste styremøte, 27. oktober 2022.

Vedtak:

Styret tar saken til orientering

Sak 14 – 2022 **Orienteringer fra styret**

1. Rune Dahl Fitjar, prorektor for innovasjon ved Universitetet i Stavanger, ga en statusoppdatering for medisinutdanning, og Ole Ueland orienterte om møtet med giverne 25. mai 2022. Det ble informert om at UiS anser representantforslaget til Stortinget, sendt på vegne av Kristelig folkeparti 18. mai 2022, og som forventes å bli diskutert til høsten, som endelig vedtak i saken. UiS vurderer psykologiutdanning og medisinsk teknikk som alternative satsninger fremover. Det ble orientert fra fungerende styreleder at Universitetsfondet er en langsiktig aktør, og vil avvente hva som skal skje med tilskuddet før saken er endelig vedtatt. Fondet vil være lydhør ovenfor UiS, og andre søknader de ønsker å fremme innenfor andre fagområder.
2. Fungerende styreleder orienterte om henvendelsen fra styreleder i Stiftelsen Rogalandsforskning (SRF) om kjøp av tjenester knyttet til drift av stiftelsens administrasjon. Styret stilte seg positive til dette, og at Universitetsfondet på denne måten knyttes nærmere SRF. Det vil være av strategisk betydning at man kan samle de aktørene på Ullandhaug som har lignende formål og overlappende oppgaver. Styret noterte også at hvis Universitetsfondet tilbyr gode tjenester kan det være positivt på sikt.

Vedtak:

1. Styret tar saken til orientering.
2. Styret beslutter at daglig leder lager utkast til avtale, som tas videre med fungerende styreleder, før den oversendes styreleder i Stiftelsen Rogalandsforskning.

Sak 15 – 2022 **Forslag til arbeid med handlingsplan for å konkretisere Universitetsfondets strategi 2021-2025**

 Daglig leder informerte om forslag til en kortfattet og årlig handlingsplan som omsetter den nye strategien til spesifikke aktiviteter og konkrete resultatmål. Tre satsningsområder med tiltak og indikatorer for årlig måloppnåelse er foreslått. Styret støttet forslaget, og uttrykte at handlingsplanen kan strukturere arbeidet fremover, gjøre strategien målbar, og konkretisere resultatene fondet skal oppnå. Det er også en måte å koble styresaker direkte mot handlingsplanen. Daglig leder arbeider videre med et ferdig forslag til handlingsplan til neste styremøte.

Vedtak:

Styret har gitt innspill til saken som tas med i utviklingen av handlingsplanen.

Sak 16 – 2022 **Status, avviklingen av Stiftelsen Rogaland Kunnskapspark (SRK)**

 Fungerende styreleder orienterte om status for prosessen med avviklingen av SRK, og la vekt på at avveiningen om at Valide og Universitetsfondet deler de resterende midlene likt er noe alle kan leve med. Det er anses som positivt at omfanget av aktører som deler samme formål på Ullandhaug nå blir mer konsentrert og slagkraftig.

Vedtak:

Styret tar saken til orientering

Sak 17 – 2022 **Oppfølging av Stavanger kommunes temaplan for Kunnskapsbyen Stavanger**

 Daglig leder orienterte om arbeidet sammen med Stavanger kommune om å etablere et helhetlig og ledende innovasjonsdistrikt på Ullandhaug, som del av vedtatt temaplan for Kunnskapsbyen Stavanger. Det arbeides nå med å få fastsatt rammene for prosjektet, og planlegge en bred konsultasjon sammen med aktørene på Ullandhaug.

Vedtak:

Styret har gitt innspill til saken som tas med i det videre arbeidet.

Sak 18 – 2022 **Møteplan høsten 2022**

I etterkant av styremøtet ble følgende datoer fastsatt: 26. oktober kl. 10.00-12.00 og 15. desember kl. 10.00-12.00.

Vedtak:

Styret har gitt innspill til møtedatoer høsten 2022.

Med vennlig hilsen

Cecilie Claviez

Daglig leder